Kambodžan politiikka
Kambodžan politiikka on järjestelmältään perustuslaillinen monarkia, ja maan valtionpäämies on kuningas, joka on nykyään Norodom Sihamoni. Toimeenpanovaltaa pitää kuningas ja pääministerin (nykyinen Hun Sen) johtama hallitus. Lainsäädäntövalta on kaksikamarisella parlamentilla, johon kuuluu 123-paikkainen alahuone ja 61-paikkainen ylähuone. Oikeuslaitos on kaksiportainen.
Kambodža
Kambodža jaetaan 20 maakuntaan (ខេត្ត – "khet") ja neljään maakunnantasoiseen kuntaan (ក្រុង – "krong"). Maakunnat jaetaan edelleen piirikuntiin ("srok"), jotka vuorostaan jaetaan kuntiin ("khum"). Kunnat jaetaan piireihin ("khan") ja edelleen kortteleihin ("sangkat").